ການເສັງຊອກຮູ້ປະຫວັດສາດການພົວພັນແບບພິເສດ ຫວຽດນາມ - ລາວ ໄດ້ແຜ່ຂະຫຍາຍອອກສູ່ວົງກວ້າງ
27 ກໍລະກົດ 2012 - 14:41:09
(vovworld) - ປັດໄຈສ້າງເປັນສາຍພົວພັນມິດຕະພາບແບບພິເສດ ຫວຽດນາມ - ລາວ, ລາວ - ຫວຽດນາມ; ອາລົມຈິດສະຫນິດຕິດພັນລະຫວ່າງ ສອງຊາດ ຫວຽດນາມ ແລະ ລາວ; ຄວາມສຳຄັນຂອງການຮັກສາ ແລະ ເສີມຂະຫຍາຍສາຍພົວພັນ ລະຫວ່າງ ຫວຽດນາມ ແລະ ລາວ..” ນັ້ນແມ່ນຫນຶ່ງໃນບັນດາຄຳຖາມຂອງການເສັງ: “ຊອກຮູ້ກ່ຽວກັບປະຫວັດສາດແຫ່ງການພົວພັນແບບພິເສດ ຫວຽດນາມ ແລະ ລາວ, ລາວ - ຫວຽດນາມ” ໂດຍຄະນະໂຄສະນາສຶກສາສູນກາງ ຫວຽດນາມ ແລະ ຄະນະໂຄສະນາອົບຮົມ ລາວ ຈັດຕັ້ງຂຶ້ນ ຢູ່ທັງສອງປະເທດ ຫວຽດນາມ ແລະ ລາວ ເພື່ອຕອບສະຫນອງ “ປີສາມັກຄີມິດຕະພາບ ຫວຽດນາມ - ລາວ 2012, ຄຳ່ນັບຊົມເຊີຍການສະເຫລີມສະຫລອງ 50 ປີ ແຫ່ງວັນສ້າງຕັ້ງສາຍພົວພັນທາງການທູດ ແລະ 35 ປີ ແຫ່ງເຊັນສົນທິສັນຍາມິດຕະພາບ ແລະ ການຮ່ວມມື ລະຫວ່າງສອງປະເທດ. ພາຍຫລັງ ປຸກລະດົມມາເປັນເວລາ 3 ເດືອນ, ມາຮອດປະຈຸບັນ ການເສັງດັ່ງກ່າວໄດ້ດຶງດູດການເຂົ້າຮ່ວມຂອງພົນລະເມືອງສອງປະເທດເປັນຈຳນວນຫລວງຫລາຍ.
ການເສັງໄດ້ຮັບການປຸກລະດົມຢ່າງເປັນທາງການຢູ່ ຫວຽດນາມ ເມື່ອວັນທີ 12/4/2012 ແລະ ຢູ່ ລາວ ເມື່ອວັນທີ 6/6/2012 ແລະ ໄດ້ຮັບການປະຕິບັດຜ່ານ 2 ຮູບການ: ການເສັງການປະລະໄນ ແລະ ເສັງຂຽນ. ໃນແຕ່ລະອາທິດ, ຄະນະຈັດຕັ້ງການເສັງໄດ້ຍົກອອກ 3 ຄຳຖາມໃຫ້ແກ່ການເສັງປະລະໄນ. ຜູ້ເຂົ້າຮ່ວມການເສັງອາດຈະເຂົ້າບັນດາລາຍການ “ການເສັງຊອກຮູ້ກ່ຽວກັບປະຫວັດສາດແຫ່ງການພົວພັນແບບພິເສດ ຫວຽດນາມ ແລະ ລາວ, ລາວ - ຫວຽດນາມ”. ສ່ວນການເສັງຂຽນ ມີ 11 ຫົວເລື່ອງກ່ຽວຂ້ອງເຖິງການພົວພັນ ລະຫວ່າງ ຫວຽດນາມ ແລະ ລາວ ແລະ ບົດເສັງເຂົ້າຮ່ວມນັ້ນ ບໍ່ທັນໄດ້ລົງພິມໃນບໍ່ວ່າຫນັງສືພິມ, ວາລະສານ ແລະ ປື້ມຫົວໃດ. ທ່ານ ເຈືອງ ສົມບຸນຂັນ, ຫົວຫນ້າຄະນະໂຄສະນາອົບຮົບສູນກາງ ລາວ ໃຫ້ຮູ້ວ່າ:
ສຽງທ່ານ ເຈືອງ ສົມບຸນຂັນ
ພາຍຫລັງໄດ້ຮັບການປຸກລະດົມ, ທຸກຂັ້ນ, ຂະແຫນງການຈາກສູນກາງລົງຮອດທ້ອງຖິ່ນ, ບັນດາກຳລັງປະກອບອາວຸດ, ມະຫາວິທະຍາໄລ, ວິທະຍາໄລ ແລະອົງການອື່ນໃນທົ່ວປະເທດໄດ້ຜັນຂະຫຍາຍການເສັງຢ່າງວ່ອງໄວຢູ່ ຫົວຫນ່ວຍຂອງຕົນ ແລະ ໄດ້ດຶງດູດການເຂົ້າຮ່ວມຢ່າງຕັ້ງຫນ້າຂອງພະນັກງານ, ນັກຮົບ, ນັກສຶກສາເປັນຈຳນວນຫລວງຫລາຍ. ຊຶ່ງແມ່ນຜູ້ເຂົ້າຮ່ວມການເສັງປະລະໄນໃນຫລາຍອາທິດ, ເພື່ອນ Nguyen Tien Minh ນັກສຶກສາປີທີ 2 ສະຖາບັນສື່ສານ ຫວຽດນາມ ໃຫ້ຮູ້ວ່າ:
“ ເຖິງວ່າ ຫຍຸຸ້ງກັບການຮຽນ, ແຕ່ເມື່ອໄດ້ຮັບຂ່າວມີການເສັງຊອກຮູ້ກ່ຽວກັບປະຫວັດສາດການພົວພັນລະຫວ່າງ ຫວຽດນາມ ແລະ ລາວ, ນ້ອງໄດ້ຍາດເວລາເພື່ອຄົ້ນຄ້ວາ, ທາບທາມຂໍ້ມູນໃນປື້ມ, ຫນັງສືພິມກໍຄືພົບປະກັບບັນດາຕົວພະຍານປະຫວັດສາດເພື່ອເກັບກຳເອກະສານຕື່ມອີກ ຮັບໃຊ້ໃຫ້ແກ່ການເສັງທີ່ມີຄວາມໝາຍດັ່ງກ່າວ. ລຸ້ນພໍ່ລຸ້ນອ້າຍໄດ້ກໍ່ຕັ້ງສາຍພົວພັນແບບພິເສດລະຫວ່າງ 2 ປະເທດ, ຍິ່ງກວ່າເວລາໃດໝົດ ການເສັງແມ່ນໂອກາດເພື່ອໃຫ້ພວກນ້ອງເຂົ້າໃຈຢ່າງເລິກເຊິ່ງກວ່າ ກໍຄືຄວາມຈຳເປັນຕ້ອງຮັກສາສາຍພົວພັນລະຫວ່າງສອງປະເທດ ຫວຽດນາມ ແລະ ລາວ.”
ໂດຍແມ່ນນັກຂ່າວຫນຸ່ມ ປະຈຸບັນພວມປະຕິບັດງານຢູ່ ວິທະຍຸກະຈາຍສຽງ ຫວຽດນາມ, ເພື່ອນ Le Trung Cuong ຮັບຮູ້ໄດ້ຄວາມໝາຍຂອງການເສັງດັ່ງກ່າວ ແລະ ໄດ້ເຂົ້າຮ່ວມການເສັງນັບແຕ່ຊຸມມື້ທຳອິດປຸລະດົມ. ເພື່ອນ Le Trung Cuong ໃຫ້ຮູ້ວ່າ: ການເສັງໄດ້ກາຍເປັນການເຄື່ອນໄຫວທາງດ້ານການເມືອງທີ່ມີຄວາມໝາຍແທດຈິງສຳລັບສະມາຊິກຄະນະຊາວຫນຸ່ມຄືພວກຂ້າພະເຈົ້າ.
“ ການເສັງແມ່ນໂອກາດເພື່ອໃຫ້ພວກຂ້າພະເຈົ້າພົວພັນແລກປ່ຽນ, ຊອກຮູ້ກ່ຽວກັບຄວາມສາມັກຄີມິດຕະພາບ ແບບພິເສດ ຫວຽດນາມ ແລະ ລາວ, ອາລົມຈິດສະຫນິດຕິດພັນລະຫວ່າງສອງປະເທດ ຫວຽດນາມ ແລະ ລາວໃນຊຸມປີເກີດສົງຄາມກ່ອນນີ້. ເຂົ້າຮ່ວມການເສັງບໍ່ພຽງແຕ່ຊ່ວຍໃຫ້ນັກຂ່າວຫນຸ່ມຄືພວກຂ້າພະເຈົ້າມີຄວາມຮູ້ຢ່າງເລິກເຊິ່ງກວ່າເພື່ອຮັບໃຊ້ວຽກງານໂຄສະນາກ່ຽວກັບການພົວພັນລະຫວ່າງ ສອງປະເທດ ຫວຽດນາມ ແລະ ລາວ ເທົ່ານັ້ນ ຫາກຍັງມີຄວາມເຂົ້າໃຈກ່ຽວກັບປະເທດ ແລະ ຊາວ ລາວ ຢ່າງຈະແຈ້ງກວ່າ.”
ການເສັງຊອກຮູ້ກ່ຽວກັບປະຫວັດສາດແຫ່ງການພົວພັນລະຫວ່າງ ຫວຽດນາມ ແລະ ລາວ ໄດ້ຮັບການປະກາດທາງວິທະຍຸກະຈາຍສຽງ ແລະ ໂທລະພາບ, ຫນັງສືພິມ Nhan dan (ປະຊາຊົນ), ວາລະສານໂຄສະນາສຶກສາ, ຫນັງສືພິມ Quan doi nhan dan (ກອງທັບປະຊາຊົນ), ຫນັງສືພິມເອເລັກໂຕນິກພັກກອມມູນິດ ຫວຽດນາມ ແລະ ຫນັງສືພິມອື່ນໆ ຂອງສູນກາງ ແລະ ທ້ອງຖິ່ນ. ຫວັງຢ່າງຍິ່ງວ່າ ທ່ານຜູ້ຟັງຈະເຂົ້າຮ່ວມການເສັງ, ປະກອບສ່ວນເຮັດໃຫ້ປີສາມັກຄີມິດຕະພາບ ຫວຽດນາມ - ລາວ ມີຊີວິດຊີວາກວ່າ ພ້ອມກັນນັ້ນເປັນການຮັດແຫນ້ນຄວາມສາມັກຄີລະຫວ່າງປະຊາຊົນສອງປະເທດ ຫວຽດນາມ ແລະ ລາວ.